**Anexa 16\_ Acord de parteneriat** – model recomandat**[[1]](#footnote-1)**

**Acord de parteneriat nr. \_\_\_\_/\_\_\_\_\_\_\_**

**pentru realizarea proiectului cu titlul** <Titlu proiect>

##### Părţile

1. <denumirea completă a organizaţiei>, cu sediul în <adresa sediului>, codul fiscal …, având calitatea de **Lider de proiect** **(Partener 1),** reprezentat/ă legal de <numele și prenumele>, având CNP <codul numeric personal>, posesor/posesoare al/a <tipul actului de identitate>, seria <seria actului de identitate>, nr. <numărul actului de identitate>, eliberat de <entitatea care a eliberat actul de identitate>, în calitate de <funcția reprezentantului legal>, cu următoarele conturi distincte deschise pe codurile de identificare fiscală ale acestuia la unitatea teritorială a Trezoreriei Statului:

Contul de disponibilități (codul IBAN) pentru aplicarea mecanismului decontării cererilor de plată[[2]](#footnote-2): ………

Denumirea/adresa unității Trezoreriei Statului: ……………

Contul de venituri (codul IBAN) în care se virează sumele aferente cererilor de rambursare[[3]](#footnote-3):……

Denumirea/adresa unității Trezoreriei Statului: ………

1. <denumirea completă a organizaţiei>, cu sediul în <adresa sediului>, codul fiscal …, având calitatea de **Partener 2,** reprezentat/ă legal de <numele și prenumele>, având CNP <codul numeric personal>, posesor/posesoare al/a <tipul actului de identitate>, seria <seria actului de identitate>, nr. <numărul actului de identitate>, eliberat de <entitatea care a eliberat actul de identitate>, în calitate de <funcția reprezentantului legal>, cu următoarele conturi distincte deschise pe codurile de identificare fiscală ale acestuia la unitatea teritorială a Trezoreriei Statului:

Contul de disponibilități (codul IBAN) pentru aplicarea mecanismului decontării cererilor de plată: …………

Denumirea/adresa unității Trezoreriei Statului: …………

Contul de venituri (codul IBAN) în care se virează sumele aferente cererilor de rambursare:…......

Denumirea/adresa unității Trezoreriei Statului : ……………………

au convenit următoarele:

##### Obiectul

* 1. Obiectul acestui acord de parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea activităţilor aferente proiectului <Titlu proiect>*,* care este depus în cadrul Programului Regional Vest 2021-2027, intervenția regională IR 3.2 Infrastructură verde, apel de proiecte PRV/3.2/1 pe întreaga durată a contractului de finanțare.
  2. Prezentul acord constituie anexă la cererea de finanţare.

##### Rolurile şi responsabilităţile partenerilor în implementarea proiectului

* 1. Rolurile şi responsabilităţile partenerilor sunt prevăzute în tabelul de mai jos şi corespund prevederilor din Cererea de finanţare:

|  |  |
| --- | --- |
| **Organizaţia** | **Roluri şi responsabilităţi** |
| Lider de parteneriat (Partener 1) | Se vor descrie activităţile şi subactivităţile pe care fiecare partener trebuie să le implementeze, în strânsă corelare cu informaţiile furnizate în formularul cererii de finanţare  De asemenea, se va menționa valoarea estimată a fiecărei activități, defalcată pentru fiecare partener/lider de parteneriat |
| Partener 2 | idem |

* 1. Contribuţia partenerilor la co-finanţarea cheltuielilor totale ale proiectului

Partenerii vor asigura contribuţia la co-finanţarea cheltuielilor totale ale proiectului aşa cum este precizat în Cererea de finanţare şi în prezentul acord.

|  |  |
| --- | --- |
| **Organizaţia** | **Contribuţia (unde este cazul)** |
| Lider de parteneriat (Partener 1) | Valoarea contribuţiei la total cheltuieli eligibile (în lei și %)  Valoarea contribuţiei la total cheltuieli neeligibile (în lei și %)  Valoarea contribuției la valoarea totală a proiectului (în lei și %) |
| Partener 2 |  |

* 1. Plăţile

Responsabilitățile privind derularea fluxurilor financiare se vor realiza în conformitate cu prevederile Ordonanţei de urgenţă a Guvernului nr. 133 din 2021 privind gestionarea financiară a fondurilor europene pentru perioada de programare 2021-2027 și ale Normelor metodologice de aplicare a prevederilor Ordonanţei de urgenţă a Guvernului nr. 133 din 2021 privind gestionarea financiara a fondurilor europene pentru perioada de programare 2021-2027, aprobate prin HG nr. 829/2022. Ȋn acest sens, se vor include în acordul de parteneriat prevederi precum următoarele:

1. pentru decontarea cheltuielilor rambursabile fiecare partener va depune la liderul de parteneriat o cerere de rambursare/plată pentru cheltuielile efectuate conform acordului de parteneriat şi toate documentele justificative, inclusiv dosarul achiziţiilor derulate de aceştia;
2. liderul de parteneriat este responsabil cu depunerea cererile de rambursare/plată la autoritatea de management, iar autoritatea de management virează, după efectuarea verificărilor necesare, valoarea cheltuielilor eligibile în conturile liderului de parteneriat/partenerilor care le-au efectuat, și în concordanță cu valoarea corespunzătoare activității/activităților proprii din proiect, asumate conform prevederilor art. 3, alin. (1) și (2) din acordul de parteneriat.
3. liderul de parteneriat şi partenerul – autorități și instituţii publice îşi cuprind în bugetul propriu sumele pentru creditele de angajament şi creditele bugetare în limita sumei necesare finanțării valorii contribuției corespunzătoare activității/activităților proprii din proiect, asumate conform prevederilor prezentului acord de parteneriat.

##### Durata acordului de parteneriat

Acordul de parteneriat intră în vigoare la data semnării acestuia de către ultima parte semnatară și încetează la data la care Contractul de Finanțare aferent proiectului își încetează valabilitatea. Prelungirea duratei contractului de finanțare conduce automat la extinderea duratei prezentului acord.

##### Drepturile şi obligaţiile liderului de parteneriat (Partenerului 1)

##### Drepturile liderului de parteneriat

* 1. Liderul de parteneriat are dreptul să solicite celuilalt partener furnizarea oricăror informaţii şi documente legate de proiect, în scopul elaborării și depunerii cererii de finanțare, a formulării răspunsurilor la solicitările de clarificări din partea autorității de management, a rapoartelor de progres, a cererilor de prefinanțare/rambursare/plată, sau a verificării respectării normelor în vigoare privind atribuirea contractelor de achiziţie.

##### Obligaţiile liderului de parteneriat

##### Liderul de parteneriat are obligaţia de a respecta prevederile legislaţiei naţionale și europene în vigoare în domeniul achiziţiilor, ajutorului de stat, egalității de şanse, dezvoltării durabile, informării şi publicității în implementarea activităților proprii.

1. Liderul de parteneriat are obligaţia de a respecta prevederile ghidului solicitantului precum și instrucțiunile și deciziile autorității de management.
2. Liderul de parteneriat (Partener 1) va semna Cererea de finanţare şi Contractul de finanţare.
3. Liderul de parteneriat (Partener 1) va consulta partenerul cu regularitate, îl va informa despre progresul în implementarea proiectului şi îi va furniza copii ale rapoartelor de progres şi financiare.
4. Liderul de parteneriat se va asigura că propunerile pentru modificări importante ale proiectului care vizează activitățile, rezultatele, indicatorii și bugetul aferent fiecărui partener vor fi convenite cu partenerul, prin consimțământ scris, înaintea solicitării aprobării de către autoritatea de management.
5. Liderul de parteneriat este responsabil cu transmiterea către autoritatea de management a cererilor de prefinanțare/rambursare/plată, împreună cu documentele justificative, rapoartelor de progres, a răspunsurilor la solicitările de clarificări primite din partea autorității de management, a solicitărilor de modificare/suspendare/încetare a contractului de finanțare etc., conform prevederilor contractuale și procedurale.
6. Liderul de parteneriat are obligaţia îndosarierii și păstrării tuturor documentelor proiectului în original (în format letric sau electronic), precum şi copii ale documentelor partenerilor, inclusiv documentele contabile, privind activităţile şi cheltuielile eligibile, în vederea asigurării unei piste de audit adecvate, în conformitate cu legislația comunitară şi naţională aplicabilă. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.
7. Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parţială a indicatorilor de rezultat/obiectivelor proiectului, în conformitate cu prevederile OUG nr. 66/2011, cu modificările și completările ulterioare, în funcţie de gradul de realizare al indicatorilor de rezultat/obiectivelor aferenți/aferente activităților proprii, liderul de parteneriat și partenerul răspund proporțional sau solidar pentru reducerile procentuale aplicate din sumele solicitate la rambursarea/plata finală.
8. În cazul unui prejudiciu, liderul de parteneriat răspunde solidar cu partenerul din vina căruia a fost cauzat prejudiciul.
9. Liderul de parteneriat are obligaţia de a restitui autorității de management, orice sumă ce constituie plată nedatorată/sume necuvenite plătite în cadrul contractului de finanţare, în termenul prevăzut în contractul de finanțare.
10. Liderul de parteneriat este obligat să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
11. În cazul rezoluțiunii încetării contractului de finanțare, liderul de parteneriat și partenerul răspund solidar pentru restituirea sumelor acordate pentru proiect.
12. Liderul de parteneriat este responsabil pentru neregulile identificate în cadrul proiectului aferente activităților și cheltuielilor proprii, conform notificărilor și titlurilor de creanță emise pe numele său de către autoritatea de management.

##### Drepturile şi obligaţiile partenerilor

##### Drepturile Partenerului 2

##### Cheltuielile angajate de Partenerul 2, sunt eligibile în acelaşi fel ca şi cheltuielile angajate de către liderul de parteneriat, corespunzător activității/activităților proprii din proiect. Partenerii au dreptul la rambursarea/plata de către autoritatea de management a cheltuielilor eligibile angajate de către aceștia.

##### Partenerul are dreptul să fie consultat cu regularitate de către liderul de parteneriat, să fie informaţi despre progresul în implementarea proiectului şi să li se furnizeze, de către liderul de parteneriat, copii ale rapoartelor de progres şi financiare.

##### Partenerul are dreptul să fie consultaţ, de către liderul de parteneriat, în privința propunerilor pentru modificări importante ale proiectului care vizează activitățile, rezultatele, indicatorii și bugetul aferent fiecărui partener, înaintea solicitării aprobării acestor modificări de către autoritatea de management.

##### Obligațiile Partenerului 2

##### Partenerul are obligaţia de a respecta prevederile legislaţiei naţionale și europene în vigoare în domeniul achiziţiilor, ajutorului de stat, egalității de şanse, dezvoltării durabile, informării şi publicității în implementarea activităților proprii.

##### Partenerul are obligaţia de a respecta prevederile ghidului solicitantului precum și instrucțiunile și deciziile autorității de management.

##### Partenerul are obligaţia de a furniza Liderului de parteneriat orice informaţii şi documente legate de proiect, în scopul elaborării și depunerii cererii de finanțare, a formulrării răspunsurilor la solicitările de clarificări din partea autorității de management, a rapoartelor de progres, a cererilor de prefinanțare/rambursare/plată, sau a verificării respectării normelor în vigoare privind atribuirea contractelor de achiziţie.

##### Partenerul este obligat să pună la dispoziţia liderului de parteneriat, spre verificare, documentaţiile de atribuire, înainte de inițierea procedurii de achiziție.

##### Partenerul este obligat să transmită dosarele de achiziţie, în vederea verificării acestora de către autoritatea de management.

##### Partenerul este obligat să transmită copii conforme cu originalul după documentele justificative, în scopul elaborării cererilor de rambursare/plată.

##### Partenerul este obligat să pună la dispoziția autorității de management, sau oricărui alt organism național sau european, abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termenul solicitat și să asigure condițiile pentru efectuarea verificărilor la fața locului.

##### În vederea efectuării verificărilor prevăzute la alin. anterior, Partenerul are obligația să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a proiectului, atât pe suport hârtie, cât și în format electronic. Documentele trebuie să fie ușor accesibile și arhivate astfel încât să permită verificarea lor.

##### Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parţială a indicatorilor de rezultat/obiectivelor proiectului, în conformitate cu prevederile OUG nr. 66/2011 cu modificările și completările ulterioare, în funcţie de gradul de realizare al indicatorilor de rezultat/obiectivelor aferenți/aferente activităților proprii, partenerii răspund proporțional sau în solidar pentru reducerile aplicate din sumele solicitate la rambursare/plată finală.

##### Partenerul are obligaţia de a restitui autorității de management, orice sumă ce constituie plată nedatorată/sume necuvenite plătite în cadrul contractului de finanţare, în termenul prevăzut în contractul de finanțare.

##### Partenerul este obligat să țină o evidență contabilă distinctă a proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.

##### Partenerul este obligat să pună la dispoziția auditorului financiar independent si autorizat în condițiile legii toate documentele si/sau informațiile solicitate și să asigure toate condițiile pentru verificarea cheltuielilor de către acesta.

* 1. Partenerul este obligat să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele europene și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a proiectului, oricare intervine ultima.

##### În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.

##### Pentru neregulile identificate în cadrul proiectului, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli, conform legislației în vigoare.

##### Partenerii pe numele cărora a fost emis titlul de creanță au obligația restituirii sumelor cuprinse în acestea și asigurarea din resurse proprii a contravalorii acestora.

##### În cazul rezoluțiunii/încetării contractului de finanțare, liderul de parteneriat și partenerul răspund în solidar pentru restituirea sumelor acordate pentru proiect, în termenul de restituire menționat în decizia de rezoluțiune/acordul de încetare a sumelor solicitate de AM.

##### Achiziții în cadrul proiectului

##### Achiziţiile în cadrul proiectului vor fi făcute de către membrii parteneriatului, cu respectarea legislației în vigoare, a condiţiilor din contractul de finanţare şi a instrucţiunilor emise de autoritatea de management și/sau alte organisme abilitate.

##### Proprietatea și alte drepturi reale

##### Părţile au obligaţia să menţină proprietatea sau alte drepturi reale asupra imobilelor amenajate, bunurilor achiziționate, şi natura activităţii pentru care s-a acordat finanţare, până la finalizarea perioadei de durabilitate a proiectului.

##### Înainte de finalizarea proiectului, partenerii vor conveni asupra modului de acordare a dreptului de utilizare a echipamentelor, bunurilor, etc. ce au facut obiectul proiectului. Copii ale titlurilor de transfer vor fi ataşate raportului final.

##### Părţile au obligaţia de a asigura întreținerea și funcţionarea tuturor bunurilor și/sau a echipamentelor, achiziționate în cadrul proiectului, la locul de desfăşurare a proiectului şi exclusiv în scopul pentru care au fost achiziţionate, până la finalizarea perioadei de durabilitate.

##### Părţile au obligaţia să folosească conform scopului destinat și să nu vândă sau să înstrăineze, sub orice formă obiectele/bunurile, fie ele mobile sau imobile finanțate prin PR Vest 2021 - 2027, până la finalizarea perioadei de durabilitate.

##### Părțile au obligația respectării prevederilor contractului de finanțare cu privire la ipotecarea bunurilor în scopul realizării proiectului.

##### Confidențialitate

##### Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat și din contractul de finanțare.

##### Legea aplicabilă

##### Prezentului Acord i se va aplica şi va fi interpretat în conformitate cu legea română.

##### Pe durata prezentului Acord, părţile vor avea dreptul să convină în scris asupra modificării anumitor clauze, prin act adiţional. Orice modificare a prezentului acord va fi valabilă numai atunci când este convenită în scris, prin acordul părţilor și nu contravine celor asumate prin cererea de finanțare și prin contractul de finantare încheiat cu autoritatea de mamagement.

##### Dispoziţii finale

##### Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

##### Întocmit în număr de .... exemplare originale, în limba română, câte unul pentru fiecare parte.

##### Sau

##### Întocmit într-un singur exemplar original, în limba română, și semnat electronic de toate părțile.

**Semnături**

|  |  |  |  |
| --- | --- | --- | --- |
| Lider de parteneriat (Partener 1)  Numele liderului de parteneriat | Numele, prenumele şi funcţia reprezentantului legal al organizaţiei/instituției | Semnătura | Data şi locul semnării |
| Partener 2  Numele partenerului 2 | Numele, prenumele şi funcţia reprezentantului legal al organizaţiei/instituției | Semnătura | Data şi locul semnării |

1. Acest document reprezintă un model orientativ în scopul reglementarii de principiu a aspectelor legale, financiare si de orice alta natură care pot interveni în implementarea în parteneriat a proiectului. Acordul de parteneriat este supus legislației din România și se încheie până cel târziu la depunerea cererii de finantare și este parte integrantă din aceasta. Ȋn conformitate cu prevederile Art. 45 din HG nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, liderul de parteneriat, beneficiar al unui proiect, este responsabil cu asigurarea implementării proiectului și a respectării tuturor prevederilor contractului de finanțare, sens în care acesta trebuie să aibă în vedere includerea în acordul de parteneriat, după caz, a oricăror prevederi pe care acesta le consideră necesare și care nu contravin, în niciun fel, prevederilor contractului de finanțare, legislației europene și naționale incidente. [↑](#footnote-ref-1)
2. Se vor avea în vedere prevederile Art. 51, alin. 4 din HG nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă [↑](#footnote-ref-2)
3. Se vor avea în vedere prevederile Art. 51, alin.(2) din HG nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă [↑](#footnote-ref-3)