**Anexa 5\_Lista cheltuielilor eligibile și neeligibile**

**Cheltuieli eligibile**

Pentru valoarea totală eligibilă a proiectului se va avea în vedere pragul de **100 euro/mp spațiu verde nou creat**, cu TVA inclusă, echivalent în lei, la cursul de schimb InforEuro valabil pentru luna publicării versiunii aprobate a ghidului solicitantului de finanțare, respectiv luna iulie 2023, 1 euro = 4,9638 lei. Costul de 100 euro/mp spațiu verde nou creat include toate elementele componente ale valorii eligibile a proiectului: servicii, lucrări de bază și conexe, achiziții de echipamente, utilaje și dotări etc. – conform detalierii de mai jos:

|  |  |  |  |
| --- | --- | --- | --- |
| **Categorie/**  **subcategorie MySMIS[[1]](#footnote-1)** | **Denumire cheltuială eligibilă [[2]](#footnote-2)** | **Limite procentuale** | **Observații[[3]](#footnote-3)** |
| **Echipamente/**  **Dotări/**  **Active corporale/**  1.1 Obținerea terenului | Obținerea terenului | maxim 10 % din valoarea totală eligibilă a proiectului | Se includ cheltuielile efectuate pentru cumpărarea de terenuri/exproprieri în vederea reconversiei în spații verzi nou create prin proiect. Valoarea terenului achiziționat se va stabili pe baza unui raport de evaluare efectuat de un expert ANEVAR, conform legislației în vigoare. |
| **Lucrări/**  1.2 Amenajarea terenului | Amenajarea terenului | - | Se includ cheltuielile efectuate la începutul lucrărilor pentru pregătirea amplasamentului şi care constau în: demolări, demontări, dezafectări, defrişări, colectare, sortare și transport la depozitele autorizate a deșeurilor rezultate, sistematizări pe verticală, drenaje, epuismente - exclusiv cele aferente realizării lucrărilor pentru investiţia de bază, lucrări de igienizare teren, descărcări de sarcină arheologică sau, după caz, protejare în timpul execuției obiectivului de investiții în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic național. |
| **Lucrări/**  1.4 Cheltuieli pentru relocarea/  protecția utilităților | Cheltuieli pentru relocarea/  protecția utilităților | - | Se includ cheltuielile pentru relocarea/ protecţia utilităţilor, devieri reţele de utilităţi din amplasament.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  2. Cheltuieli pentru asigurarea utilităților necesare obiectivului  de investiții | Cheltuieli pentru asigurarea utilităților necesare obiectivului de investiții | - | Se includ cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, de tipul:   1. alimentare cu apă; 2. canalizare; 3. energie electrică; 4. telecomunicaţii; 5. alte utilităţi.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Servicii/**  3.1.1 Studii de teren  3.1.2 Raport privind impactul asupra mediului  3.1.3 Alte studii de specialitate | Proiectare și asistență tehnică | maxim 4% din valoarea totală eligibilă  Nu se vor deconta cheltuielile pentru documentațiile tehnico-economice pentru care s-a obținut finanțare în baza prevederilor OUG nr. 88/2020, cu modificările și completările ulterioare | **Studii** – se includ cheltuielile pentru:   1. studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiție; 2. raport privind impactul asupra mediului; 3. studii de specialitate necesare în funcție de specificul investiției, de ex. studiu peisagistic, studiu dendrologic. |
| **Servicii/**  3.2 Documentații-suport și cheltuieli pentru obținerea de avize, acorduri și autorizații | **Documentații - suport și cheltuieli pentru obținerea de avize, acorduri și autorizații**:   1. obţinerea/ prelungirea valabilităţii certificatului de urbanism; 2. obţinerea/ prelungirea valabilităţii autorizaţiei de construire; 3. obţinerea avizelor şi acordurilor pentru racorduri şi branşamente la reţele publice de apă, canalizare, energie electrică etc.; 4. întocmirea documentaţiei, obţinerea numărului cadastral provizoriu şi înregistrarea terenului în cartea funciară; 5. obţinerea actului administrativ al autorităţii competente pentru protecţia mediului; 6. alte avize, acorduri şi autorizaţii solicitate prin certificatul de urbanism sau autorizații de funcționare, necesare în vederea implementării în bune condiții a proiectului. |
| **Servicii/**  3.3 Expertizare tehnică | **Expertiză tehnică**: cheltuielile cu elaborarea expertizelor tehnice a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile art. 14 alin. (2) din HG 907/2016. |
| **Servicii/**  3.5.1. Temă de proiectare  3.5.3. Studiu de fezabilitate/documentație de avizare a lucrărilor de intervenții și deviz general  3.5.4. Documentațiile tehnice necesare în vederea obținerii avizelor/acordurilor/ autorizațiilor  3.5.5. Verificarea tehnică de calitate a proiectului tehnic și a detaliilor de execuție  3.5.6. Proiect tehnic și detalii de execuție | **Proiectare:** cheltuielile pentru:   1. elaborarea fazelor de proiectare: studii de fezabilitate/documentații de avizare a lucrărilor de intervenție și deviz general, proiect tehnic şi detalii de execuţie; 2. plata verificării tehnice de calitate a proiectului tehnic și a detaliilor de execuție; 3. elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie - documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, etc. 4. realizarea unei **randări 3D** a investiției. |
| **Servicii/**  3.8.1 Asistență tehnică din  partea proiectantului | **Asistență tehnică** din partea proiectantului în cazul în care aceasta nu intră în tarifarea proiectului:   1. pe perioada de execuţie a lucrărilor;   b) pentru participarea proiectantului la fazele incluse în programul de control al lucrărilor de execuție, avizat de către Inspectoratul de Stat în Construcții. |
| **Servicii/**  3.8.2 Dirigenție de șantier/supervizare | **Dirigenție de șantier**: cheltuielile efectuate pentru plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. |
| **Lucrări/**  4.1 Construcții și instalații | Construcții și instalații | - | Se cuprind cheltuielile aferente execuţiei următoarelor obiecte/lucrări cuprinse în obiectivul de investiţie:   1. Nivelare și modelare teren; 2. Realizarea de plantări de plante autohtone perene, puieți și arbori maturi, în funcție de specificul zonei, în vederea amenajării de straturi ecologice urbane: specii caracteristice cursurilor de ape, specii ierboase, specii perene cu înflorire succesivă, masive de arbuști și arbuști fructiferi, arbori fructiferi, arbori de talia I, II și III etc; 3. Sisteme de irigații sustenabile: realizarea de soluții naturale de colectare a apelor pluviale și utilizare a acestora la întreținerea spațiilor verzi, coroborat cu folosirea de plante care se dezvoltă cu acest tip de întreținere și alte soluții bazate pe utilizarea cadrului natural / soluții bazate pe natură; 4. Lucrări de ameliorare a solului: fertilizare organică, amendamente cu produse naturale, administrare de micorize pentru activare biologică a substratului etc. 5. În cadrul proiectelor care includ realizare de spații verzi pentru protecția lacurilor și cursurilor de apă: amenajări minimale aferente suprafețelor acvatice urbane pentru conservarea ecosistemelor, soluții sustenabile de stabilizare a malurilor împotriva eroziunii, alunecărilor de teren etc; 6. Alei pietonale sau suprafețe multifuncționale cu îmbrăcăminte și fundație permeabilă – care permit infiltrarea apei pluviale în sol; |
| **Lucrări/**  Cheltuieli conexe investiției  de bază  **Echipamente/**  **Dotări/**  **Active corporale/**  Cheltuieli conexe investiției  de bază | Cheltuieli  conexe  investiției  de bază | maxim 15% din valoarea totală eligibilă | Se includ cheltuieli aferente **măsurilor conexe** de tipul intervențiilor complementare necesare pentru asigurarea funcționalității investiției, de exemplu: alei pietonale – cu excepția celor din materiale locale cu îmbrăcăminte și fundație permeabilă, piste pentru cicliști, podețe, mobilier urban din materiale prietenoase cu mediul: bănci, coșuri de gunoi, toalete ecologice, suport parcare biciclete etc; facilități pentru recreere: zone amenajate pentru sport, locuri de joacă, foișoare, filigorii, pergole, spații dedicate pentru întreținerea spațiilor verzi; sisteme de irigații alimentate de la rețeaua publică de apă potabilă; sisteme inteligente de supraveghere video a spațiilor amenajate prin proiect; sisteme de iluminat; instalare Wi-Fi în spațiile publice; măsuri de accesibilitate ușoară și independentă pentru persoanele cu cerințe de mobilitate speciale etc.  Notă: Cheltuielile conexe se pot regăsi în cadrul Devizului general pe una sau mai multe din următoarele linii: 1.4, 2. 4.1, 4.2, 4.3, 4.4, 4.5 și 4.6. |
| **Lucrări/**  4.2 Montaj utilaje, echipamente tehnologice și funcționale | Montaj utilaje, echipamente tehnologice și funcționale | - | Se cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  4.3 Utilaje, echipamente tehnologice și funcționale care necesită montaj | Utilaje, echipamente tehnologice și funcționale care necesită montaj | - | Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, care necesită montaj.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Echipamente/**  **Dotări/**  **Active corporale/**  4.4 Utilaje, echipamente tehnologice și funcționale care  nu necesită montaj | Utilaje, echipamente tehnologice și funcționale care nu necesită montaj și echipamente de transport | - | Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Echipamente/**  **Dotări/**  **Active corporale/**  4.5 Dotări | Dotări | - | Se cuprind cheltuielile pentru procurarea de bunuri (mijloace fixe și/sau obiecte de inventar) care sunt necesare implementării proiectului şi respectă prevederile contractului de finanţare: dotări specifice pentru protecția biodiversității, de ex. amenajarea unor locuri de cuibărit/căsuțe pentru păsări, hoteluri pentru albine, etc.  Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Cheltuieli cu active necorporale/**  4.6 Active necorporale | Active necorporale | - | Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate.  Activele necorporale sunt eligibile pentru calculul costurilor de investiții dacă îndeplinesc următoarele condiții:   1. trebuie să fie utilizate exclusiv în cadrul unității care primește ajutorul; 2. trebuie să fie amortizabile; 3. trebuie să fie achiziționate în condițiile pieței de la terți care nu au legături cu cumpărătorul; 4. trebuie să fie incluse în activele întreprinderii care beneficiază de ajutor și trebuie să rămână asociate proiectului pentru care s-a acordat ajutorul pe o perioadă de minimum cinci ani.   Notă: Cheltuielile aferente măsurilor conexe se vor încadra în categoria cheltuielilor conexe, conform prevederilor GSF. |
| **Lucrări/**  5.1.1 Lucrări de construcții și instalații aferente organizării de șantier | Lucrări de construcții și instalații aferente organizării de șantier | - | Se cuprind lucrările de construcții și instalații aferente organizării de șantier. |
| **Lucrări/**  5.1.2 Cheltuieli conexe  organizării de șantier | Cheltuieli conexe organizării de șantier | - | Se cuprind cheltuielile conexe organizării de șantier. |
| **Lucrări/**  5.3 Cheltuieli diverse și neprevăzute | Cheltuieli diverse și neprevăzute | maxim 5% din valoarea totală eligibilă | Sunt eligibile doar dacă sunt detaliate corespunzător prin documente justificative. |
| **Cheltuieli sub formă de rate forfetare /** Cheltuieli sub formă de rată forfetară | Costuri indirecte | Maxim 5 % din valoarea  eligibilă a costurilor  directe definite în  conformitate cu  prevederile capitolului  5.3.4. Opțiuni de costuri  simplificate. Costuri  directe și costuri  indirecte | **Comisioane, cote, taxe**:   1. Cota aferentă Inspectoratului de Stat în Construcţii pentru controlul calităţii lucrărilor de construcţii; 2. Cota pentru controlul statului în amenajarea teritoriului, urbanism şi pentru autorizarea lucrărilor de construcţii; 3. Cota aferentă Casei Sociale a Constructorilor; 4. Taxe pentru acorduri, avize conforme şi autorizaţia de construire/desfiinţare. |
| **Cheltuieli de informare și publicitate:**   1. **Cheltuieli necesare pentru realizarea activităților de comunicare și vizibilitate** menționate în GSF la capitolul 3.21 și detaliate în Manualul de identitate vizuală pentru beneficiari, obligatorii în conformitate cu prevederile contractului de finanţare. 2. Cheltuieli necesare pentru realizarea **măsurilor soft** – **Activități de promovare** a acțiunilor de protecție, conservare a naturii și de creștere a biodiversității și a infrastructurii verzi în zonele urbane și de reducere a tuturor formelor de poluare, prin investiții în  spații verzi - menționate la capitolul 5.2.2 pct. B. b) din GSF. |
| **Consultanța/Managementul de proiect** pentru obiectivul de investiții:   1. Plata serviciilor de consultanţă la elaborarea cererii de finanțare și a tuturor studiilor necesare întocmirii acesteia; 2. Plata serviciilor de consultanţă în domeniul managementului execuţiei investiţiei; 3. Serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul; 4. Plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate. |
| **Audit financiar extern** |

**B. Cheltuieli excluse de la finanțare:**

|  |
| --- |
| * cheltuieli efectuate înainte de 01.01.2021 conform prevederilor art. 63, alin. (2) din Regulamentul (UE) nr.1060/2021; |
| * cheltuielile aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021; |
| * cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate; |
| * cheltuielile efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021; |
| * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; |
| * cheltuielile care sunt realizate ulterior perioadei maxime de implementare, detaliate la capitolul 5.6 Durata proiectului, în cadrul căreia se pot deconta cheltuieli; |
| * costuri operaţionale, de funcționare, de testare și întreținere a obiectivelor finanțate prin proiect; |
| * costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești; |
| * alte cheltuieli generale de administrație; |
| * cheltuieli cu materialele consumabile; |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor; |
| * contribuția în natură; |
| * amortizarea; |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări; |
| * cheltuielile privind achiziţia de dotări/echipamente/utilaje second-hand; |
| * taxa pe valoarea adăugată recuperabilă, cu excepţia cazului în care aceasta nu se poate recupera în temeiul legislaţiei naţionale privind TVA-ul; |
| * cheltuieli cu investițiile ce fac obiectul dublei finanțări care vizează aceleași costuri eligibile; |
| * amenzi, penalităţi, dobânzi, cheltuieli de judecată şi cheltuieli de arbitraj; |
| * cheltuieli efectuate după finalizarea etapei de implementare a proiectului, respectiv finalizarea ultimei activități a proiectului; |
| * cheltuieli care nu corespund particularităţilor/obiectivelor/activităţilor sprijinite prin Intervenția regională; |
| * cheltuielile aferente intervențiilor asupra terenurilor aflate în localitățile componente ale municipiilor și orașelor, altele decât reședința de municipiu sau oraș sau în mediul rural, inclusiv asupra celor situate în satele aparținătoare municipiilor sau orașelor, cu excepția cheltuielilor din cadrul proiectelor pentru care elaborarea documentațiilor tehnico-economice s-a finanțat prin OUG 88/2020, care au prevăzut investiții în cadrul localităților componente și satele aparținătoare, și care respectă toate celelalte condiții prevăzute în cadrul GSF aferent I.R. 3.2 Infrastructură verde; |
| * cheltuielile aferente intervențiilor asupra unor terenuri situate în extravilan; |
| * cheltuielile aferente intervențiilor asupra unor spații verzi existente, indiferent de natura lucrărilor: reabilitare, modernizare, întreținere, mentenanță etc. |
| * cheltuielile aferente investițiilor care vizează siturile Natura 2000 din afara zonelor urbane și nici decontaminarea siturilor poluate; |
| * cheltuielile aferente activităților de amenajare de pepiniere și sere; |
| * cheltuielile aferente activităților de realizare de acoperișuri verzi sau fațade verzi; |
| * cheltuielile aferente activităților de realizare a fâșiilor plantate de-a lungul căilor de circulație situate între carosabil și parcele adiacente, pentru care există riscul ca amenajarea în viitor a acceselor la proprietăți să conducă la diminuarea suprafețelor de spații verzi; |
| * cheltuielile aferente activităților de realizare a spațiilor verzi situate în insulele de delimitare din intersecții, în spațiile de delimitare a sensurilor de circulație ale carosabilului; |
| * cheltuielile aferente activităților de amenajare a zonelor verzi în parcuri expoziționale și grădini zoologice, grădini botanice, muzee în aer liber, zone ambientale și de agrement pentru animale dresate în spectacolele de circ; |
| * cheltuielile aferente activităților de amenajare a zonelor verzi închise din cadrul ansamblurilor de locuințe sau instituțiilor publice: creşe, grădiniţe, şcoli, unităţi sanitare sau de protecţie socială, instituţii, edificii de cult, cimitire; |
| * cheltuielile aferente activităților de amenajare a bazelor sau parcurilor sportive pentru practicarea sportului de performanță; |
| * cheltuielile aferente activităților de regularizări de cursuri de apă, îndiguiri etc. |
| * cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004, indiferent de domeniul de activitate al solicitantului ori de domeniul de activitate în care se dorește realizarea investiției propuse prin proiect; |
| * cheltuielile aferente proiectelor care intră sub incidența ajutorului de stat stat definit conform prevederilor art. 107, alin. (1) din Tratatul privind funcționarea Uniunii Europene (TFUE); |
| * cheltuielile aferente activităților realizate în vederea desfășurării de activități economice, în scopul obținerii de venituri, prin cedarea oricăruia dintre obiecte/bunuri către o terță parte în perioada de durabilitate; |
| * cheltuielile necesare instruirii/școlarizării personalului în vederea utilizării corecte și eficiente a utilajelor și tehnologiilor; |
| * cheltuielile aferente execuției probelor/încercărilor, prevăzute în proiect, rodajelor, expertizelor la recepție, omologărilor; |
| * cheltuieli aferente realizării zonelor verzi cu rulouri de gazon. |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea din Devizul General aprobat prin HG 907/2016 [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)